62019TO0347(01)_INF
Rješenje Općeg suda (osmo vijeće) od 3. srpnja 2020. –Falqui i Poggiolini/Parlament
(spojeni predmeti T-347/19 i T-348/19)
„Tužba za poništenje – Institucionalno pravo – Jedinstveni status europskog zastupnika – Europski zastupnici izabrani u talijanskim izbornim jedinicama – Donošenje Odluke br. 14/2018. u području mirovina od strane Ufficio di Presidenza della Camera dei deputati (Ured predsjedništva Zastupničkog doma, Italija) – Izmjena iznosa mirovina – Očito nedopuštene tužbe”
1.
Sudski postupak – Odluka donesena obrazloženim rješenjem – Pretpostavke – Očito nedopuštena ili očito potpuno pravno neosnovana tužba – Doseg
(Poslovnik Općeg suda, čl. 126.)
(t. 35., 36.)
2.
Tužba za poništenje – Akti koji se mogu pobijati – Pojam – Akti koji proizvode obvezujuće pravne učinke – Pripremni akti – Napomena Glavne uprave za financije Europskog parlamenta o promjeni iznosa mirovina europskih zastupnika – Akt koji nije konačan – Isključenost – Tužba usmjerena protiv navedene napomene – Nedopuštenost
(čl. 263. UFEU-a)
(t. 45.-53., 55., 56.)
3.
Sudski postupak – Dopuštenost tužbi – Ocjena s obzirom na stanje u trenutku podnošenja tužbe – Novi element – Prilagodba prvotnih zahtjeva i razloga – Mogućnost uvjetovana dopuštenošću prvotnog zahtjeva
(Poslovnik Općeg suda, čl. 86.)
(t. 62., 63.)
4.
Tužba za poništenje – Nadležnost suda Unije – Zahtjev za izdavanje naloga instituciji – Nedopuštenost
(čl. 263. i 266. UFEU-a)
(t. 66.)
Predmet
Zahtjev na temelju članka 263. UFEU-a za poništenje napomena od 11. travnja 2019. koje je utvrdio, u slučaju svakog pojedinog tužitelja, načelnik Odjela za plaće i socijalna prava zastupnika Glavne uprave za financije Europskog parlamenta i u pogledu prilagodbe mirovina čiji su oni korisnici nakon stupanja na snagu, 1. siječnja 2019. Odluke br. 14/2018. u području mirovina od strane Ufficio di Presidenza della Camera dei deputati (Ured predsjedništva Zastupničkog doma, Italija).
Izreka
1.
Tužbe se odbacuju kao očito nedopuštene.
2.
Enrico Falqui i Danilo Poggiolini snosit će vlastite troškove i troškove Europskog parlamenta.